**Záujem o stavebné odbory nestačí, nedostatok pracovníkov brzdí slovenské stavebníctvo**

**Bratislava, 04. 12. 2023 –** **Absolventi do stavebných spoločností, podľa názoru riaditeľov stavebných spoločností, neprichádzajú. Dlhodobo je badať pokles atraktivity o štúdium technických smerov. Záujem o stavebné odbory na Slovensku je nízky predovšetkým z dôvodu menšej atraktivity odboru. Firmy sa snažia upraviť pracovné podmienky a spoluprácu so školami berú ako príležitosť. Štát by sa mal, podľa názoru respondentov, zapojiť do zvyšovania atraktivity stavebných odborov. Vyplýva to z Polročnej štúdie slovenského stavebníctva 2023 spracovanej analytickou spoločnosťou CEEC Research.**

Je dlhodobým problémom, že absolventov odborných štúdií vysokých škôl ubúda. To je problémom pre stavebné spoločnosti, ktoré potrebujú absolventov najímať. Na pracovnom trhu súčasne chýbajú aj kvalifikovaní remeselníci. Je to problémom z hľadiska vývoja ponuky dostupnej kvalifikovanej pracovnej sily na pracovnom trhu. Na 86 % opýtaných stavebných spoločností vníma nedostatok absolventov stavebných odborov na trhu. Spoločnosti tak veľakrát musia upravovať svoje stratégie k najímaniu pracovníkov a musia prehodnocovať bonusy a pracovné podmienky, ktoré zamestnancom ponúkajú, aby lepšie čelili nedostatku pracovných síl.



Dnes nie je žiadnou výnimkou, že človek vyštuduje odbor, ktorému sa následne vo svojej praxi nijako nevenuje. Možno i to je dôvodom, prečo na 77 % opýtaných riaditeľov stavebných spoločností nezaznamenáva príchod absolventov do svojej firmy. Na 95 % opýtaných stavebných spoločností sa domnieva, že záujem o stavebné odbory na školách obecne klesá. Dôvodom môže byť domnelá nízka atraktivita odboru. Panuje predstava uchádzačov o štúdiu ako o práci na stavenisku v „špinavých“ podmienkach. Na druhú stranu stavebné firmy poukazujú na pozitíva odboru. Tými sú práca so strojmi a technológiami, alebo tiež možnosť zanechať za sebou hmatateľný odkaz v podobe stavby. Firmy sa domnievajú, že dôvodom slabšej atraktivity štúdia stavebníctva môžu byť aj nižšie platové vyhliadky (6,5 bodov z 10 možných), alebo nízke povedomie o odboroch pre štúdium (6,5 bodov z 10 možných).

Miernu nádej dávajú aktuálne dáta vysokých škôl z rokov 2022 a 2023. Po niekoľkoročnom poklese počtu študentov na stavebných fakultách došlo k obratu a počet študentov na bakalárskom štúdiu v posledných rokoch rastie. Podľa Stavebnej fakulty Technickej univerzity v Košiciach sa v roku 2022 prejavil nárast o 16 %, čo je z časti dané príchodom väčšieho počtu študentov z Ukrajiny. Viac študentov navštevuje aj Stavebnú fakultu Žilinskej univerzity, kde je to podobné a počet vyskočil v roku 2022 o 18 %. Najväčšie počty študentov stavebnej fakulty študujú Slovenskú technickú univerzitu v Bratislave, ktorá je v prísune absolventov určite najvýznamnejšia, kde celkový počet študentov narástol o 9 % *(čísla za školský rok 2023/24 fakulta ešte nespracovala a oficiálne nezverejnila)*.



*Graf - Stavebná fakulta STU v Bratislave (zdroj: výročná správa školy)*

Stavebníctvo bolo na Slovensku dlhodobo vnímané ako menej atraktívne odvetvie. *„Tento pohľad sa v posledných rokoch mení aj iniciatívami ZSPS,“* hovorí **Pavol Kováčik, prezident Zväzu stavebných podnikateľov Slovenska**, a dodáva: *„Stavebníctvo začína verejnosť vnímať ako jedno z kľúčových odvetví hospodárskeho rozvoja.“*

Celých 69 % opýtaných stavebných spoločností sa domnieva, že na počet stavebných zákaziek, ktoré môžu firmy prijať, má negatívny vplyv aj malý počet absolventov stavebných odborov. Pokiaľ by stavebné spoločnosti mali k dispozícii viac kvalifikovaných pracovníkov a absolventov, mohli by realizovať aj väčší počet zákaziek, myslia si riaditelia firiem. To tiež dokladá snaha stavebných spoločností do firmy prilákať absolventov atraktivitou a zacielením svojich pracovných ponúk. Aktívne sa o toto údajne snaží 59 % opýtaných.

*„Stavebníctvo zápasí s vysokým podielom manuálnej práce v porovnaní s automobilovým alebo elektrotechnickým odvetvím. Extenzívne zvyšovanie výkonov stavebníctva, teda nárastom počtu pracovníkov, z dôvodu demografického vývoja nebude možné. Cestou je zvýšenie produktivity práce, a to zavedením modularity výstavby, spriemyselnením technológií výstavby, robotizáciou a digitalizáciou. To prináša potenciál a výzvy pre vzdelávací proces. Nestačí už len prosto nahradiť odchádzajúcich pracovníkov z dôvodu prirodzeného úbytku. Absolventi musia byť vybavení technologickými a digitálnymi zručnosťami, aby prichádzajúce požiadavky zvládli. ZSPS a zamestnávatelia úzko spolupracujú so strednými a vysokými školami na príprave a zavádzaní nových požiadaviek ako aj pre nastupujúci upskilling súčasných pracovníkov v stavebníctve,“* upozorňuje Pavol Kováčik.



Ako v každom inom odbore sa aj stavebné firmy snažia prilákať absolventov a zatraktívniť pre nich pracovnú ponuku. Najviac zo stavebných spoločností sa prikláňa k flexibilnej pracovnej dobe, vyšším odmenám a vzdelávaniu. Niektoré spoločnosti ale tiež ponúkajú ďalšie benefity ako je štipendium, sociálny program, práca v zahraničí, pracovný kolektív a ďalšie.



Takmer tri štvrtiny opýtaných stavebných spoločností nespolupracuje so žiadnou odbornou strednou školou. Pritom to môže byť cesta, akou k sebe absolventov môžu firmy nalákať a ako môžu podnietiť ich ďalší záujem o odbor. Firmy, ktoré spolupracujú so strednými školami, potom ponúkajú v najväčšej miere možnosť stáží, dní otvorených dverí alebo exkurzie.

*„Podľa našich skúseností na Slovensku pretrváva obdobie nedostatku absolventov stavebných odborov, počnúc absolventmi stredných odborných škôl pre remeselné činnosti, stredných stavebných priemysloviek, najmä pre pozície stavby vedúci a stavebný dozor ako aj absolventov stavebných fakúlt. Všetky odvetvia stavebníctva, projekciu nevynímajúc, pociťujú nedostatok mladých absolventov, ktorí majú záujem pôsobiť v stavebníctve. Citeľné je to najmä v projektovej činnosti, kde vekový priemer projektantov sa každým rokom zvyšuje a v niektorých odbornostiach začína trh pociťovať nedostatok autorizovaných projektantov,“* potvrdzuje **Ján Jakubov, člen predstavenstva Slovenskej komory stavebných inžinierov.**

Dlhodobo sa nedarí obsadiť v podstate celkovú škálu odborných stavebných pozícií ako je rozpočtár, kominár, obkladač, sadrokartonista, stavbyvedúci, elektrotechnik, tesár, asfaltér, statik a ďalšie. V podstate môžeme povedať, že sa jedná o celé spektrum odbornejších pozícií, ku ktorým je potreba súvisiace vzdelanie alebo prax. Po zamestnancoch firmy vyžadujú predovšetkým samostatnosť a zodpovednosť a tiež schopnosť rozumieť výkresom, základom BIM, ale predovšetkým by mali mať ochotu a chuť do práce.



Podľa takmer všetkých opýtaných stavebných spoločností by sa mal štát zasadiť o podporu a zvýšenie atraktivity stavebných odborov a tiež odborných štúdií. Niektorí sú ale názoru, že by sa skôr malo podporovať vysokoškolské vzdelanie než odborné na učilištiach a stredných školách, pretože práve zmena vzdelanostnej štruktúry môže viesť k rozvoju ekonomiky a k zmene produktivity. Štát by sa, podľa stavebných spoločností, mohol zamerať na poskytovanie štipendií alebo na podporu firiem, ktoré sa na osvetu medzi školami a študentami zameriavajú.

**POLROČNÁ ŠTÚDIA SLOVENSKÉHO STAVEBNÍCTVA H2/2023 JE ZVEREJNENÁ NA**[**WWW.CEEC.EU**](https://ceec.eu/)

**Kontakt pre média:** Ing. Petr Ondrášek, (+420) 602 303 990, ondrasek@ceec.eu

Spoločnosť CEEC Research je poprednou analytickou a výskumnou spoločnosťou zameriavajúcou sa na vývoj vybraných sektorov ekonomiky v krajinách strednej Európy. Jej štúdie sú využívané v súčasnej dobe viac ako 17 000 spoločnosťami. Spoločnosť CEEC Research vznikla v roku 2005 ako analytická organizácia špecializujúca sa na spracovanie výskumov a analýz stavebného sektora, následne sa analytické zameranie rozšírilo aj na ďalšie sektory ekonomiky, vrátane stavebníctva.